REFERAT FRA MØTE I AMMTS STUDIEKVALITETSUTVALG 28. AUGUST 2007

Tid: kl. 08.30 til 10.00 

Sted: Laboratoriesenteret, LM 23 (spiserommet til BIO)
Tilstede: student Kent Hårsaker (vara), studiekoordinator Marit Skrødal, dekan Hilde Gade, høgskolelektor Ragna Stalsberg, høgskolelektor Kjellrun Gangaune, høgskolelektor Ole Johan Frøyen (vara), programansvarlig Margaret Lian Knutsen og avdelingssekretær Ragnhild Madsen

Meldt forfall: programansvarlig Atle Hannisdal
Referent: Ragnhild Madsen
SAKER:
33/07 
Godkjenning av referat fra forrige møte 05.06.07


I sak 24/07, relevansundersøkelse 2007, skal det stå: 

Tilbakemelding til HiST sentralt: relevansundersøkelsen ønskes i januar/februar.
Referat må sendes ut tidligere.


Vedtak: 

Studiekvalitetsutvalget godkjenner referat fra møte 05.08.07, med de rettelsene som kom frem i møtet. 

34/07 
Godkjenning av innkalling til møte 28.08.07

I sak 35/07, skal det stå fagansvarlig og ikke faglærer i tittelen til saken.

Innkalling må sendes ut tidligere. Når sakspapirene ikke er klare må det sendes ut et forvarsel om møtet.


Vedtak: 

Studiekvalitetsutvalget godkjenner innkalling til møtet 28.08.07, med de rettelsene som kom frem i møtet. 

35/07 
Prosedyrebeskrivelser for fagansvarlig i forbindelse med eksamensavvikling på AMMT
I sakspapirene til forrige møte i studiekvalitetsutvalget, 5. juni, var det et forslag fra studiekoordinator Marit Skrødal om prosedyrer for fagansvarlige i forbindelse med eksamensavvikling. Studiekvalitetsutvalget ble ikke ferdig med saken på forrige møte og diskusjonen fortsatte på dette. 
Avtaler om sensur er for privatiserte slik det fungerer i dag. Hver enkelt lærer tar kontakt med bekjente og spør om de er villige til å påta seg sensur. Kan vi ikke inngå flerårige samarbeidsavtaler med tilsvarene studieprogram på andre skoler?

Begrunnelse på karakter 

Krav til sensor om skriftlig begrunnelse for karaktersetting vil medføre merarbeid. Dette vil i neste omgang bety en merkostnad for avdelingen.
Ved stryk er sannsynligheten for at studenten ønsker en skriftlig begrunnelse stor. Utvalget foreslår at det ved stryk skrives en skriftlig begrunnelse eller en stikkordsliste som kan brukes som grunnlag for en muntlig begrunnelse. Sensor delegerer ansvaret for å gi den muntlige begrunnelsen til faglærer.


Klage på karakter 
Studentene må forvente forsinkelser i ferien. Til tross for dette må vi prøve å finne en løsning for dem som har strøket. 

Overflytting fra andre høgskoler 


Utvalget foreslår at søknad om overflytting vurderes i hvert enkelt tilfelle. En fagansvarlig må være til stede, til og med 1. juli, for å foreta denne vurderingen.


Vedtak: 
Studiekoordinator utarbeider forslag til prosedyrer etter å ha undersøkt praksis på andre avdelinger.
36/07
Orientering om arbeidsgruppen for evaluering av studieevalueringene


Etter oppdrag fra kvalitetsutvalget på HiST er det nedsatt en arbeidsgruppe for å evaluere studieevalueringene. Kvalitetsutvalget vedtok følgende: 

Det nedsettes en gruppe bestående av en representant fra hver avdeling, en representant fra SFS, en studentrepresentant og Børre Melsom med følgende mandat: 

Gruppen skal utarbeide et forslag til nye institusjonelle evalueringer. Forslaget skal omhandle evalueringenes innhold, hvordan de gjennomføres og anbefalinger for analyse og behandling av resultatene sett i relasjon til ny måltavle, et behov for reduksjon av størrelse, bedre gjennomføringsform slik at svarprosenten blir høyere, samordning med annen studieevaluering ved avdelingene/programmene og oppfølgingsrutiner og prosesser. Gruppen leverer sitt forslag til Kvalitetsutvalget innen utvalgets første møte i høstsemesteret 2007. Børre Melsom tar et initiativ til oppnevning av gruppen.
Arbeidsgruppen skal fremlegge det ferdige forslaget i Kvalitetsutvalget 14.11.07. 
 

 
 
37/07
Oppfølging av avdelingsinterne studieevalueringer og oppfølging av tiltak foreslått i SPU-møter
På det første møte i arbeidsgruppen for evaluering av studieevalueringene ble det vedtatt å kartlegge hva som finnes av evalueringer på avdelings- og programnivå. Dette fordi en del av gruppens oppgave er å utarbeide forslag til samordning mellom de institusjonelle og avdelingsvise evalueringene. Kartlegging fra avdelinga tas opp i studiekvalitetsutvalget. Resultatet av kartleggingen bør også gjøres kjent for alle ansatte på avdelingen. Vi må diskutere hvilken form og hvilket omfang avdelingens evalueringer skal ha med studentene og ansatte. Skal vi ha et felles evalueringsskjema for avdelingen som dekker både emne og fag? Skal det være noen felles spørsmål og noen fagspesifikke? Hvor mange evalueringer skal vi ha? 
Evalueringer fra programnivå har hittil ikke vært lagt fram for studiekvalitetsutvalget. Studiekvalitetsutvalget ønsker at programansvarlige skal legge frem resultatene fra sitt programs evalueringer for utvalget. Resultatene skal presenteres på en slik måte at personvernet ivaretas.
Referater fra SPU-møtene har ikke blitt sendt til studiekvalitetsutvalget. Større saker, som først har vært oppe i SPU-møter, har blitt sendt til studiekvalitetsutvalget og studiekvalitetsutvalget har vedtatt tiltak. Det er ønskelig at referatene sendes utvalget. Referatene sendes til avdelingssekretæren som registrerer dem i ePhorte. Referat fra SPU-møter settes opp på sakslisten og sendes ut sammen med øvrige sakspapirer.
HiST har en prosedyre for gjennomføring av evalueringer. Alle må gjøres kjent med denne. Programansvarlige har ansvaret for å formidle resultatene fra evalueringene på sitt program. Tiltakshistorien skal kunne dokumenteres. Skal dette gjøres i EQS? Dette er en sak som skal opp i neste møte i det sentrale kvalitetsutvalget. 

Studentene har fått beskjed om at det er iverksatt tiltak men det gjøres ikke alltid og det gjøres ulikt innen avdelingen. Vi må huske på å gi tilbakemeldinger til eksterne praksisveiledere om resultatene fra evaluering av praksis. Det bør lages en prosedyre for dette. 

Vi bør bruke studentportalen og ansatteportalen til å informere om evalueringene. Her kan vi annonsere studieevalueringene, fortelle at de er gjennomført, formidle resultatene, informere om hvilke tiltak som er vedtatt og gjennomført. Formen vi bruker på studentportalen og ansatteportalen må være synlig. Evalueringene kan presenteres som nyhetssaker. Vi må prøve å finne slående overskrifter og ha en lenke fra overskriften til mer informasjon. 
Hvis evalueringene viser at mange studenter er misfornøyd med noe og vi allikevel velger å ikke gjøre noe med det, er det viktig å fortelle hvorfor vi ikke setter inn tiltak. Vi må vise studentene at vi tar evalueringene på alvor og at vi gjør forandringer der vi ser at det er berettiget og mulig.


Vedtak: 
Oversikten over AMMTs evalueringer på avdelings- og programnivå skal gjøres kjent for alle ansatte. Form og omfang på avdelingens evalueringer diskuteres på programmøte. AMMTs oversikt tas opp i studiekvalitetsutvalget. Sakspapiret sendes ut før møtet..

Studieevalueringer som gjøres på programnivå skal legges frem for studiekvalitetsutvalget av programansvarlige. Avdelingen utarbeider prosedyrer for bekjentgjøring av resultatene av studieevalueringene og eventuelle tiltak..
38/07 
Videre arbeid med kvalitetstiltak


Videre arbeid med kvalitetstiltak blir sak på neste møte. I innkallingen må det spesifiseres hva i planen vi skal arbeide med.
39/07
Videre arbeid med undervisningskvalitet


Videre arbeid med undervisningskvalitet blir sak på neste møte. Saken settes først på sakslisten.
40/07 
Karrieredag
Karrieredag blir sak på neste møte. Saken er fremmet av SU. Studiekvalitetsutvalget så veldig positivt på forslaget. Avdelingens studiekoordinator så for seg at karrieredagen kan arrangeres av SU i samarbeid med studieadministrasjonen. 
Det finnes alternative karriereveier for våre kandidater. Studentutvalget ønsker å gjøre studentene kjent med hvilke muligheter de har videre. Vi kunne for eksempel invitere politikere til å fortelle om det offentliges politikk på de områdene vi utdanner kandidater til. Politikerne kunne si noe om hvordan de ser for seg samfunnsutviklingen på disse områdene. Vi kunne også invitere representanter for næringslivet til å si noe om deres behov, trender og mulige framtidige behov. Vi kunne invitere noen til å fortelle om videreutdannings muligheter osv. Hvis forslaget vedtas, må det tas stilling til om det skal være et arrangement for hele avdelinga eller om det skal være to, et på Tunga og et på Øya?
41/07 Eventuelt
Medlemmer til studiekvalitetsutvalget
Programmene bes oppnevne medlemmer til studiekvalitetsutvalget. Valgperioden følger avdelingsstyrets. Medlemmene blir valgt for en fireårsperiode. Det er heldig å ha studentrepresentanter som sitter i utvalget i mer en et år. Studenter i andre studieår kan være et godt valg. De har erfaring som student på HiST og har ennå to år til foran seg på studiet.

Videre arbeid
Det ble foreslått at det på neste møte skal pekes ut saker vi skal jobbe med fremover.
Trondheim 28.08.07
Hilde Gade
Ragnhild Madsen

dekan
avdelingssekretær
